เปิดเบื้องหลัง นักท่องเที่ยว แจ้งจับแกนนำคัดค้าน รฟ.แก่งคอย2
 ฐิติกฤษณ์ เรืองประดับ ผู้กล่าวโทษ- - - - - - - - - - แม้โรงไฟฟ้าแก่งคอย 2 ขนาด 1468 เมกกะวัตต์ ที่ ต.บ้านป่า อ.แก่งคอย จ.สระบุรี จะเริ่มต้นก่อสร้างแล้วเมื่อไม่นานมานี้ แต่ความขัดแย้งในโครงการดังกล่าวกลับยังไม่ยุติ ทั้งยังดำเนินต่อไปด้วยความเข้มข้น และมีแนวโน้มจะนำไปสู่ความรุนแรงภายในชุมชนมากขึ้น ความขัดแย้งเริ่มขยายตัวจากชาวบ้านที่คัดค้านโครงการฯ นำโดยกลุ่มอนุรักษ์สิ่งแวดล้อมแก่งคอย กับเจ้าของโครงการบริษัท กัลฟ์ พาวเวอร์เจนเนอเรชั่น จำกัด กลายเป็นความขัดแย้งระหว่างชาวบ้านในพื้นที่ด้วยกันเองคือ ฝ่ายคัดค้านกับฝ่ายสนับสนุน หรือ ฝ่ายเขียวกับฝ่ายแดง อย่างชัดเจน ล่าสุด มีการออกหมายจับแกนนำฝ่ายคัดค้าน 5 คน ซึ่งผู้ที่แจ้งความมิใช่ บริษัท กัลฟ์ฯ เจ้าของโครงการอย่างที่หลายคนเข้า ไม่ใช่แม้แต่จะเป็นชาวบ้านในพื้นที่ที่สนับสนุนโครงการ แต่เป็นการกล่าวโทษโดยนายฐิติกฤษณ์ เรืองประดับ อยู่บ้านเลขที่202/2 แขวงและเขตสะพานสูง จังหวัดกรุงเทพฯ ต่อเจ้าหน้าที่ตำรวจ สภ.อ.เมืองสระบุรี มาตรา 101 ระบุว่า หากการแพร่หรือไขข่าวตามวรรคหนึ่งกระทำโดยการประกาศโฆษณา หรือออกข่าวทางหนังสือพิมพ์ วิทยุกระจายเสียง วิทยุโทรทัศน์ หรือสื่อมวลชน อย่างอื่น ผู้กระทำผิดดังกล่าวต้องระวางโทษจำคุกไม่เกินห้าปี หรือปรับไม่เกิน ห้าแสนบาท หรือทั้งจำทั้งปรับ นี่นับเป็นกรณีแรกที่มีการกล่าวโทษโดยใช้มาตรา 101 ก็ว่าได้ ประชาไท ได้สนทนากับนายฐิติกฤษณ์ทางโทรศัพท์ ถึงที่มาที่ไปในการกล่าวโทษและข้อเท็จจริงต่างๆ ที่เกิดขึ้น -------------------- 2 - ไม่ได้เป็นการฟ้อง เป็นการกล่าวโทษครับ หมายความว่าเป็นใครก็ได้ที่เห็นการกระทำความผิด คล้ายๆ ว่าเห็นคนนี้กำลังขโมยรถผมก็สามารถไปบอกตำรวจได้ พี่ตำรวจครับ คนนี้ผมเห็นเมื่อวานขโมยรถ ในทางเดียวกัน ผมก็อยู่กรุงเทพฯ และไปเที่ยวที่ศาลากลาง พกกล้องถ่ายรูปไป ผมเห็นการประท้วง ผมก็บอกตำรวจ ใช่ แต่อาจจะเรียกผมไปเป็นพยานได้ พอดีว่าผมมีเพื่อนที่แก่งคอยหลายคน ผมเที่ยวแก่งคอยบ่อย และผมก็ไปเจอแบบนี้หลายครั้งแล้ว เห็นอย่างนี้หลายครั้งแล้ว ผมก็เป็นคนหนึ่งที่เรียนกฎหมายมา และเป็นคนที่คบนักกฎหมายเยอะ เลยเอ๊ะ ก็เจอมาเห็นมาตรา 101 นี่แหละและได้ประวัติอะไรหลายอย่างเกี่ยวกับคนแก่งคอย ไม่ต้องถามหรอก อย่างไรคุณก็รู้อยู่แล้ว ผมไม่ใช่คนกรุงเทพฯ จริงๆ แล้วผมเป็นคนภาคใต้ แต่ย้ายมาอยู่กรุงเทพฯ เรียนหนังสือ ไม่ใช่ทนายความ แต่ว่าชอบค้นกฎหมาย แต่ยังไมค่อยชัดเจนว่า การประท้วงนี้ทำให้คุณฐิติกฤษณ์เสียหายด้วยหรือไม่ อย่างไร ฟังนะครับ ไอ้ประท้วงนี้ประท้วงได้ แต่ต้องพูดกันตามหลักความจริง ถ้าพูดตามหลักความจริงมันก็ไม่มีอะไรเสียหายเลย แต่ถ้าเกิดว่าวันหนึ่งพูดเกินความจริง มันไม่ใช่การหมิ่นประมาทนะ ผมทำไม่ได้ต้องเป็นเรื่องของบริษัทเขา แต่ทีนี้ผมเห็นว่าคนนี้กระทำความผิด ผมก็เลยลุยให้ ไม่ได้ลุยให้หรอก ไม่ได้เดือดร้อนแทนหรอก แต่ผมเห็นว่าถ้ามีคนแบบนี้มากๆ ประเทศไทยก็ไม่ต้องพัฒนากัน ผมมองมานาน เพราะบอกแล้วไงว่าไปเที่ยวที่แก่งคอยบ่อย ผมชอบท่องเที่ยว ถ้าไปไหนก็จะมีกล้องถ่ายรูปติดตัวตลอด ผมก็ไปที่แก่งคอยหลายครั้งและมีเพื่อนมากที่แก่งคอย ไม่เชิงอย่างนั้น คือว่า เพื่อนๆ ที่ต่อต้านเขาก็มีเยอะ แต่ผมก็พูดในหลักการว่าถ้าเขามาโดยถูกต้อง ก็แล้วแต่คนส่วนมากเขาต้องการ ก็เคยพูดคุยกันอยู่ แต่ไม่ต้องบอกหรอกนะครับว่าคุยกับใคร ทางนั้นก็พูดได้คำเดียวว่า ถูกไล่มาจากบ่อนอก เขาไม่ต้องการ ผมก็ไม่อยากคุยมาก อันนี้ที่จะเอาไปลง มันเป็นอะไร อ๋อ ผมก็อ่านหลายครั้งอยู่ ที่อ่านล่าสุดว่าไปชลประทาน เห็นว่าไปเยอะ เป็นร้อยเหรอ แต่อยากทราบข้อมูลจากทั้งสองฝ่าย ก็เลยอยากรู้ว่าส่วนไหนที่มีการบิดเบือน และความจริงเป็นอย่างไร จริงๆ แล้ว ถามว่าผมสนับสนุนไหม ก็ไม่ได้สนับสนุนและคัดค้าน ใช่ๆ สมมติผมเห็นคนขโมยรถจักรยานยนต์อยู่ ผมก็ต้องไปแจ้งตำรวจก็แค่นั้นอง เพราะถ้าเกิดมีคนแบบนี้ในสังคมมากๆ มันก็ไม่ไหว เขาก็มีระดับหนึ่ง แต่ไม่ถือว่าบ่อยมาก เมื่อกล่าวโทษแล้วมันถือเป็นคดีอาญาแผ่นดิน รัฐบาลเป็นโจทก์ถ้าถูกฟ้อง ในขณะที่เขาบอกว่าแก่งคอยมีมลพิษมากพอแล้ว ตามกฎหมายนี้ที่บอก ไม่แน่ใจว่ามาตราไหน ประมาณ 90 กว่าๆ เขาบอกว่าถ้าเกิดมีมลพิษมากแล้วจะมีการประกาศก่อน ถึงจะกล่าวอ้างขึ้นมาได้ อันที่จริงต้องมันต้องไปดูพื้นที่เองซักหน่อย อันนี้ผมก็ขึ้นมาอยู่กรุงเทพฯ แล้ว แต่ว่าก็มีพรรคพวกที่ลงไปเที่ยว มีงานอะไรก็ลงไปประจำ ตอนนี้เขากำลังสร้างอยู่ อยู่ในช่วงน่าจะเป็นตอกเสาเข็ม ก็อย่างที่ผมบอกว่าควรลงไปเองดีกว่า แต่อย่างที่ผมเห็นวันที่ 12 ล่าสุดที่ศาลากลาง ก็มองได้อย่างชัดเจนว่าคนสนับสนุนหรือคนคัดค้านมากกว่า มันไม่สูสีเลย ถ้าเปรียบเป็นมวยมันคนละชั้น ผมก็ติดตามเรื่องนี้มามากเหมือนกันก่อนที่ผมจะกล่าวโทษใคร ผมก็ต้องมีข้อมูลระดับหนึ่งของผม ถ้าผมมีไม่มาก ผมเห็นแค่ครั้งเดียวก็คงไม่กล้าทำหรอก ผมก็กลัวบาป ก็ต้องตามพอสมควรเหมือนกัน เหมือนซึนามิผมก็ตามอยู่ ที่เห็นอยู่ก็คุณก็น่าจะรู้อยู่นะ ก็ 4-5 คนเป็น 5 คนแล้วกัน จริงๆ แล้วจะกล่าวโทษคนในภาพถ่ายทั้งหมด แต่มองแล้วตามหลักคิดว่าเอาเป็นแกนนำแล้วกัน เพราะคนที่มาส่วนมากจะไม่รู้เรื่อง ผมมั่นใจอย่างนั้นนะ ผมก็ไม่ทราบเหมือนกัน แต่ผมเข้าใจว่าคนนั้นก็ต้องมีบทบาทมากเหมือนกัน อ๋อ ผมรับจ้างทั่วไป แต่ส่วนมากจะว่าง จะเที่ยวซะมาก รับงานเป็นจ็อบ ไม่หรอก ที่ไปเที่ยวที่นี้จะมองและสอบถามคนรอบๆ ทั่วไป ไม่ใช่มาข้างๆ คูๆ ว่าถูกไล่มาจากนู่นถูกไล่มาจากนี่ ก็มีแค่นั้น ถ้าเกิดค้านอย่างมีเหตุผลมันก็เข้าท่า ผมคงไม่มี แค่ทำตามที่ผมเห็นเท่านั้นเอง หลังมีการกล่าวโทษดังกล่าว ตำรวจได้ขอหมายจับแกนนำผู้คัดค้านโครงการจากศาลจังหวัดสระบุรี ซึ่งรายงานข่าวในช่วงประกันตัวนั้น ข้อมูลเกี่ยวกับผู้ร้องทุกข์กล่าวโทษยังสับสนอยู่มาก แต่หลังจากมีการตรวจสอบในภายหลังจึงทราบว่า ผู้ที่กล่าวโทษมิใช่บริษัท กัลฟ์ พาวเวอร์เจเนอเรชั่น จำกัด เจ้าของโครงการ ประชาไทต้องขออภัยไว้ ณ ที่นี้ อ่านข่าวย้อนหลังที่ 
ผมเห็นว่าคนนี้กระทำความผิด ผมก็เลยลุยให้ ไม่ได้ลุยให้หรอก ไม่ได้เดือดร้อนแทนหรอก แต่ผมเห็นว่าถ้ามีคนแบบนี้มากๆ ประเทศไทยก็ไม่ต้องพัฒนากัน ฐิติกฤษณ์ เรืองประดับ ผู้กล่าวโทษ - - - - - - - - - -